stanford-oval/wikipedia huggingface dataset:
Christophe Lemaitre

| Mitalit | Mitalit | Mitalit |  |
| --- | --- | --- | --- |
|  Lemaitre Barcelonan EM-kilpailuissa 2010 |  Lemaitre Barcelonan EM-kilpailuissa 2010 |  Lemaitre Barcelonan EM-kilpailuissa 2010 |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 4×100 m viesti |  |
|  Pronssia | Rio de Janeiro 2016 | 200 metriä |  |
| MM-kilpailut  | MM-kilpailut  | MM-kilpailut  |  |
|  Hopeaa | Daegu 2011 | 4 × 100  metriä |  |
|  Pronssia | Daegu 2011 | 200 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Barcelona 2010 | 100 metriä |  |
|  Kultaa | Barcelona 2010 | 200 metriä |  |
|  Kultaa | Barcelona 2010 | 4 × 100 metriä |  |
|  Kultaa | Helsinki 2012 | 100 metriä |  |
|  Hopeaa | Zürich 2014 | 100 metriä |  |
|  Hopeaa | Zürich 2014 | 200 metriä |  |
|  Pronssia | Helsinki 2012 | 4 × 100 metriä |  |
|  Pronssia | Zürich 2014 | 4 × 100 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Pariisi 2011 | 60 metriä |  |
Christophe Lemaitre (s. 11. kesäkuuta 1990 Annecy) on ranskalainen pikajuoksija.
Ura

Lemaitre sijoittui alle 18-vuotiaiden MM-kilpailuissa 2007 neljänneksi 100 metrillä ja viidenneksi 200 metrillä. Vuonna 2008 hän voitti kultaa alle 20-vuotiaiden MM-kilpailuissa 200 metrillä. Torinon EM-hallikilpailuissa 2009 hän karsiutui 60 metrillä välierissä. Lemaitre voitti alle 20-vuotiaiden EM-kilpailuissa Novi Sadissa 2009 kultaa 100 metrillä ajalla 10,04. Aika oli uusi kisaennätys ja nuorten Euroopan ennätys. Lemaitren debyytti aikuisten MM-kilpailuissa Berliinissä 2009, päättyi 100 metrin juoksussa varaslähdön takia toisiin alkueriin. 4×100 metrin viestin loppukilpailussa hän juoksi kahdeksanneksi sijoittuneen Ranskan joukkueen ankkuriosuuden.
9. heinäkuuta 2010 Lemaitre juoksi Ranskan mestaruuskilpailuissa ajan 9,98, mikä oli ensimmäinen kymmenen sekunnin rajan alitus valkoihoiselta juoksijalta. Aika oli myös Ranskan ennätys. Lemaitre itse katsoo, että keskustelu rodusta ja ”valkoihoisista juoksijoista” on absurdia ja osoittaa huonoa makua.
Barcelonan EM-kilpailuissa 2010 Lemaitre voitti kultaa 100 metrin juoksussa ajalla 10,11 ja 200 metrin juoksussa ajalla 20,37. Hän voitti kultaa myös Ranskan pikaviestijoukkueessa. Pariisin EM-hallikisoissa 2011 hän sai pronssia 60 metrillä ajalla 6,58. Daegun MM-kilpailuissa 2011 hän sijoittui 100 metrillä neljänneksi ajalla 10,19 ja sai 200 metrillä pronssia Ranskan ennätysajalla 19,80. Lemaitre oli myös mukana MM-hopeaa voittaneessa pikaviestijoukkueessa. Helsingin EM-kilpailuissa 2012 Lemaitre voitti kultaa 100 metrin juoksussa ajalla 10,09 ja juoksi myös Ranskan pikaviestijoukkueessa, joka sai pronssia ajalla 38,46. Lontoon olympialaisissa hän sijoittui 200 metrillä kuudenneksi ja Ranska pikaviestissä lopulta kolmanneksi, kun edelle sijoittunut Yhdysvaltain joukkue hylättiin Tyson Gayn dopingkäryn takia.
Moskovan MM-kilpailuissa 2013 Lemaitre sijoittui 100 metrin juoksussa seitsemänneksi ajalla 10,06, mutta loukkaantui juoksussa eikä voinut osallistua 200 metrin juoksuun eikä 4×100 metrin viestiin. Zürichin EM-kisoissa 2014 Lemaitre sai hopeaa sekä 100 että 200 metrin juoksussa ja pronssia pikaviestissä. Pekingin MM-kilpailuissa 2015 hän karsiutui 100 ja 200 metrin välierissä sekä oli pikaviestissä viides.
Rion olympialaisissa 2016 Lemaitre voitti 200 metrin juoksussa pronssia ajalla 20,12. 100 metrillä hän karsiutui välierissä. Lontoon MM-kilpailuissa 2017 hän karsiutui 200 metrin välierissä ja oli pikaviestissä viides.
Henkilökohtaiset ennätykset

100 m: 9,92 (2011)
200 m: 19,80 (2011)
60 m: 6,55 (2010)
200 m: 20,43 (2016)
Aiheesta muualla

Wikimedia Commonsissa on kuvia tai muita tiedostoja aiheesta .
Christophe Lemaitre Kansainvälinen yleisurheiluliitto. (englanniksi)
Profiili Ranskan yleisurheiluliiton sivuilla (ranskaksi)
YLE: Ensimmäinen valkoinen mies alle 10 sekunnin
Yleisurheilu: Lemaitre juoksi valkoisen miehen historiaa: 9,98! (Arkistoitu – Internet Archive)
Miesten 200 metrin juoksun junioreiden maailmanmestarit
1986: Stanley Kerr |
1988: Kevin Braunskill |
1990: Aleksandr Goremykin |
1992: Ato Boldon |
1994: Tony Wheeler |
1996: Francis Obikwelu |
1998: Christian Malcolm |
2000: Paul Gorries |
2002: Usain Bolt |
2004: Andrew Howe |
2006: Marek Niit |
2008: Christophe Lemaitre |
2010: Shōta Iizuka |
2012: Delano Williams |
2014: Trentavis Friday |
2016: Michael Norman |
2018: Jona Efoloko |
2021: Udodi Onwuzurike |
2022: Blessing Afrifah |
2024: Bayanda Walaza
Miesten 100 metrin juoksun euroopanmestarit
Miesten 200 metrin juoksun euroopanmestarit
Fayez Banihammad

Fayez Banihammad
Fayez Rashid Ahmed Hassan al-Qadi Banihammad (19. maaliskuuta 1977 Khor Fakkan, Arabiemiirikunnat – 11. syyskuuta 2001 New York, Yhdysvallat) oli arabiemiraattilainen terroristi ja yksi viidestä United Airlinesin lennon 175 kaappaajasta.
Arabiemiraateissa syntynyt Banihammad muutti pois perheensä luota tavoitellakseen hätäaputyötä. Banihammad sai turistiviisumin Yhdysvalloista.
Banihammad saapui Yhdysvaltoihin kesäkuussa 2001. 11. syyskuuta 2001 hän nousi United Airlinesin lennolle 175 ja kaappasi koneen neljän muun terroristin kanssa. Marwan al-Shehhi lensi koneen päin World Trade Centerin etelätornia New Yorkissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fayez Banihammad
Dawei

| Dawei ထားဝယ်မြို့ |
| --- | --- |
 Kuva Daweista 17. huhtikuuta 2013
 Dawei
 Koordinaatit: 14°05′N, 98°12′E 
Valtio:  Myanmar
Alue:  Tanintharyi
Piirikunta:  Dawei
Väkiluku (2014):  80 117
Infobox OKVirheellinen NIMI-arvo: 
Dawei (burmaksi: ထားဝယ်မြို့ (hta: wai mrui), äännetään [dəwɛ̀ mjo̰]; moniksi: ဓဝဲါ, [həwài]; thaiksi: ทวาย (Thawai), äännetään [tʰā.wāːj]) on kaupunki Tanintharyissa, eteläisessä Myanmarissa. Se on Tanintharyin pääkaupunki. Vuoden 2014 väestönlaskennan mukaan Daweissa asui 80 117 asukasta.
Historia

Mon- ja thaimerenkulkijoiden tiedetään asuneen Daweissa ainakin 1500-luvulta asti. Vuodesta 1751 Dawei toimi Ajutthajan keisarikunnan pienenä satamana. Siamin ja Myanmarin hallinnot hallitsivat aluetta eri aikakausina. Vuonna 1826 Britannia valtasi Dawein. Britit kutsuivat kaupunkia Tavoyksi.
Vuoden 1983 väestönlaskennan mukaan Daweissa asui tuolloin 69 882 asukasta.
2010-luvun taloushanke

Dawei-hankkeessa Daweista on tarkoitus tehdä erityistalousalue, jonka pinta-ala on mahdollisesti 196 neliökilometria. Rakentamisen oli tarkoitus alkaa vuonna 2016 ja hankkeen valmistua vuoteen 2022 mennessä. Suunnitelman mukaan Daweihin rakennetaan syvänmerensatama ja Thaimaahan kulkeva moottoritie. Vuoden 2015 lopussa hankkeen takia oli pakkolunastettu maata paikallisilta ihmisiltä ja hakattu metsää. Japani (vuodesta 2012) ja Thaimaa rahoittavat hanketta.
Suunnitelman mukaan Daweista tulee Kaakkois-Aasian suurin talousalue ja satama kilpailee Singaporen sataman kanssa. Armeijan johtaja Min Aung Hlaing on kotoisin Daweista ja hän on käynyt neuvottelemassa hankkeelle ulkomaisia sijoituksia.
Aiheesta muualla

Kuvia tai muita tiedostoja aiheesta Dawei Wikimedia Commonsissa
Eray Cömert

Eray Cömert vuonna 2019.
Eray Cömert (s. 4. helmikuuta 1998 Rheinfelden) on sveitsiläinen jalkapalloilija, pelipaikaltaan keskuspuolustaja. Hän on pituudeltaan 183-senttimetrinen. Hän edustaa espanjalaisseura Valenciaa mutta pelasi kauden 2023–2024 lainalla Ranskan Ligue 1:n Nantesissa ja on kauden 2024–2025 lainalla espanjalaisseura Real Valladolidissa.
Cömert pelasi FC Baselissa juniorina. Hän pelasi lainalla FC Luganossa alkuvuonna 2017 ja FC Sionissa kaudella 2017–2018 mutta muutoin hän pysyi Baselissa tammikuuhun 2022 saakka. Hän pelasi Sveitsin Superliigassa ensimmäisen kerran kaudella 2015–2016, ja kaikkiaan hänelle on kertynyt Sveitsin pääsarjaotteluita 125 ja niissä hän on tehnyt viisi maalia. Eurooppa-liigassa hän pelasi kymmenen ottelua kaudella 2019–2020.
Cömert siirtyi tammikuussa 2022 Espanjan Primera Divisiónissa pelaavaan Valenciaan. Hän pelasi 1,5 kauden aikana 31 liigaottelua ja teki maalin lokakuussa 2022 Espanyolia vastaan. Kaudella 2023–2024 hän pelasi lainasopimuksella ranskalaisseura Nantesissa 25 Ligue 1 -ottelua ja teki niissä kaksi maalia, syyskuussa Lorientia ja maaliskuussa Strasbourgia vastaan.
Cömert pelasi useissa Sveitsin nuorisomaajoukkueissa. Hän pelasi Sveitsin A-maajoukkueessa ensimmäisen kerran marraskuussa 2019 EM-karsintaottelussa Gibraltaria vastaan ja sen jälkeen täydet minuutit ystävyysotteluissa Kroatiaa vastaan lokakuussa 2020 ja Belgiaa vastaan marraskuussa 2020. Vuonna 2021 hän pelasi neljä maaottelua ja kuului Sveitsin EM-kisajoukkueeseen mutta ei päässyt EM-lopputurnauksessa kentälle. MM-kilpailuissa 2022 hän tuli vaihdosta kentälle yhdessä alkulohko-ottelussa ja tappiollisessa neljännesvälieräottelussa Portugalia vastaan. Hän on pelannut heinäkuun 2024 loppuun mennessä 15 maaottelua, joista kymmenessä hän on pelannut avauskokoonpanossa.
Emma Irene Åström

Emma Irene Åström kunniatohtoriksi vihittynä Helsingin yliopiston Filosofisen tiedekunnan promootiossa 1927.
Emma Irene Åström (27. huhtikuuta 1847 Taivassalo – 3. heinäkuuta 1934 Tammisaari) oli Suomen ensimmäinen maisterin tutkinnon suorittanut nainen (1882). Hän työskenteli myös seminaarinlehtorina.
Vuonna 1869 Åström suoritti Jyväskylän seminaarin tutkinnon. Seminaarin johtaja Uno Cygnaeuksesta tuli Åströmin epävirallinen holhooja, joka aluksi vastusti Åströmin jatko-opintoja. Seminaarin matematiikanopettaja Ernst Bonsdorff kuitenkin ehdotti Åströmille ylioppilastutkinnon suorittamista ja Åström valmistui ylioppilaaksi vuonna 1873. Kouluylihallituksen esimies Casimir von Kothen hankki hänelle erityisluvan tutkinnon suorittamiseksi yliopistossa. Åström valmistui filosofian kandidaatiksi ja promovoitiin maisteriksi vuonna 1882. Muun muassa Zachris Topelius ja Adelaïde Ehrnrooth kirjoittivat tapauksen kunniaksi juhlarunon. Åström oli myös Topeliuksen Tähtien turvatit -teoksen päähenkilön esikuva.
Åström työskenteli opettajana Jyväskylän yksityisessä suomalaisessa tyttökoulussa vuosina 1869–1870, Helsingin suomalaisessa tyttökoulussa 1871–1872, Helsingin kaupungin suomenkielisessä kansakoulussa 1873–1874, Helsingin saksalaisessa koulussa 1882–1886 ja Helsingin Sokeainopistossa 1880–1884. Vuosina 1874–1876 Åström oli Tammisaaren seminaarin historian, ruotsin ja suomen vt. lehtori ja varsinainen lehtori vuosina 1886–1923. Vuosina 1913–1920 hän toimi ajoittain vt. opettajana. Lisäksi hän opetti ajoittain Tammisaaren yhteiskoulussa ja Sisälähetyksen saarnaajakoulussa vuosina 1913–1927.
Vuonna 1922 Alfons Takolander julkaisi elämäkerran Emma Irene Åström: Lagerns första kvinna. Vuonna 1927 Åströmistä tehtiin Helsingin yliopiston kunniatohtori ja vuonna 1932 riemumaisteri.
Kirjallisuutta

Nenonen, Kaisu-Maija & Teerijoki, Ilkka: Historian suursanakirja, s. 604.  WSOY, 1998.  ISBN 951-0-22044-2.
Takolander, Alfons: Emma Irene Åström: Lagerns första kvinna.  Helsingfors:  Söderström, 1922.
Takolander, Alfons: Emma Irene Åström: Ensimmäinen laakeroitu nainen.  (Suomentanut Hilma Räsänen)  Helsinki:  Rosma, 1923.
Åström, Emma Irene: Elämäni ja ystäväni: Muistelmateos.  (Toimittanut Elsa Enäjärvi-Haavio)  Porvoo:  WSOY, 1933.
(sv) Margit Åström, Emma Irene Åström, Finlands första kvinnliga filosofie magister, Skrifter utgivna av Svenska litteratursällskapet i Finland, Helsinki, 1967 (ISBN 978-951-583-388-4, ISSN 0039-6842 ja 2490-1547)
Aiheesta muualla

Emma Åström. 375 humanistia 13.1.2015. Helsingin yliopisto.
Åström, Emma Irene hakuteoksessa Uppslagsverket Finland (2012). (ruotsiksi)
Suomen ensimmäinen naismaisteri, Suomen Kuvalehti, 30.04.1927, nro 18, s. 13, Kansalliskirjaston digitaaliset aineistot
Enkhbatyn Badar-Uugan

| Mitalit | Mitalit | Mitalit |  |
| --- | --- | --- | --- |
|  Enkhbatyn Badar-Uugan |  Enkhbatyn Badar-Uugan |  Enkhbatyn Badar-Uugan |  |
Maa:  Mongolia
Miesten amatöörinyrkkeily
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 54 kg |  |
| MM-kisat  | MM-kisat  | MM-kisat  |  |
|  Hopeaa | Chicago 2007 | 54 kg |  |
| Aasian kisat  | Aasian kisat  | Aasian kisat  |  |
|  Pronssia | Doha 2006 | 54 kg |  |
Enkhbatyn Badar-Uugan (mong. Энхбатын Бадар-Ууган, s. 3. heinäkuuta 1985) on mongolialainen amatöörinyrkkeilijä. Badar-Uugan voitti hopeaa 54-kiloisten sarjassa amatöörien MM-kisoissa 2007. Vuonna 2008 Badar-Uugan voitti kultaa Pekingin olympialaisissa. Loppuottelussa kukistui kuubalainen Yankiel León.
Emek-Muovi

| Emek-Muovi Oy |
| --- | --- |

Yritysmuoto:  osakeyhtiö
Perustettu:  1981, tuotteiden valmistus aloitettu 1983
Perustaja:  Esko Mäenpää
Kotipaikka:  Lohja
Toimiala:  muoviteollisuus
Tuotteet:  muoviset rekat ja kuorma-autot
Kotisivu:  emek.fi
Infobox OKVirheellinen NIMI-arvo: 
Emek-Muovi Oy on muovisia leikkirekkoja valmistava yritys. Se aloitti vuonna 1983 valmistamalla autoja, joissa malleina käytettiin Volvoja ja Saab 9000:a. Kahden vuoden kuluttua yritys siirtyi muovisiin kuorma-autoihin, joiden malleina olivat Scania ja Volvo. Vuonna 2012 Emek valmisti Scanian ja Volvon sivussa myös MAN-kuorma-autoja. Malleja on erilaisia aina pienistä maansiirtoautoista isoihin puoliperävaunuihin. Tehdas valmistaa myös leluversiota Ponssen metsäkoneesta ja Lännen kaivurista.
Emekin valmistama Volvo-tukkirekka FH16 Globetrotter-ohjaamolla. Nosturina Cargotec Finland Oy:n Hiab Loglift 95. Mittakaava 1:25. Tehty muovista.
Yrityksen tehdas sijaitsee Nummi-Pusulan Saukkolassa, Lohjalla. Vuosituotanto on noin 70 000 rekkaa ja kuorma-autoa. Turun museon kokoelmissa on kaksi Emekin tuotetta, rekka ja Lännen OY:n kaivuri, Metsämuseossa on neljä rekka-autoa ja työkonetta.
Aiheesta muualla

Yrityksen verkkosivut
Tehdasvierailu-artikkeli Pienoismalli.netissä
Artikkeli EMEK:istä Nummi-Pusulan sivuilla[vanhentunut linkki]
Curtain Call: The Hits

| Curtain Call: The Hits Eminem |
| --- | --- | --- |

Kokoelmalevyn tiedot
 Äänitetty : 1997–2005
 Julkaistu: 6. joulukuuta 2005
 Tuottaja(t): Dr. Dre, Eminem, Jeff & Marky Bass, Mike Elizondo, The 45 King, Mel-Man
 Tyylilaji: Hip hop
 Kesto: 77.55
 Levy-yhtiö: Aftermath, Inerscope, Shady
Eminemin muut julkaisut
| Encore 2004 | Curtain Call: The Hits 2005 | Eminem Presents the Re-Up 2006 |
Singlet albumilta Curtain Call: The Hits
 ”When I’m Gone” Julkaistu: 6. joulukuuta 2005  ”Shake That” Julkaistu: 17. tammikuuta 2006
Curtain Call: The Hits on rap-artisti Eminemin kokoelma-albumi, joka julkaistiin 6. joulukuuta 2005. Albumi sisältää kolme uutta kappaletta: Fack, When I'm Gone sekä Shake That. Levyn jälkeen Eminem vetäytyi julkisuudesta muutamaksi vuodeksi.
Kappaleet

Intro - 0:33
FACK - 3:24
The Way I Am - 4:50
My Name Is - 4:27
Stan (feat. Dido) - 6:43
Lose Yourself - 5:25
Shake That (feat. Nate Dogg) - 4:32
Sing for the Moment - 5:40
Without Me - 4:50
Like Toy Soldiers - 4:54
The Real Slim Shady - 4:43
Mockingbird - 4:10
Guilty Conscience (feat. Dr. Dre) 3:19
Cleanin' Out My Closet 4:57
Just Lose It 4:06
When I'm Gone - 4:40
Stan (feat. Elton John) (Live) - 6:19
Kappaleet > Deluxe Edition

Dead Wrong (Remix) (feat. Notorious B.I.G.) - 4:59
Role Model - 3:26
Kill You - 4:26
Shit On You (feat. D12) - 5:29
Criminal - 5:14
Renegade (feat. Jay-Z) - 5:37
Just Don't Give a Fuck - 4:01
Kappaleet > iTunes Edition

Bad Guys Always Die (feat. Dr. Dre) - 4:41
Bad Influence - 3:39
Get Your Mind - 4:23
Myynti

US - 3x Platinum (3,700,113)
Brazil - Gold (55,000)
UK - 3x Platinum (900,000)
Austria - Gold (35,000+)
Australia - 3x Platinum (210,000+)
France - 2x Gold (186,000)
Korea - Gold (20,691)
Europe - 2x Platinum (2 million)
Switzerland - gold (20,000)
Ireland - 7x Platinum (105,000)
Denmark - Platinum (40,000)
Japan - Platinum (425,938)
New Zealand - 4x Platinum (60,000+)
Canada - 3x Platinum (335,000)
Greece - Gold (10,000)
Sweden - Gold (30,000)
Listasijoitukset

| Year | Chart | Position |
| --- | --- | --- |
| 2005 | Australian ARIA Albums Chart | 1 |
| 2005 | Billboard 200 | 1 |
| 2006 | Australian ARIA Albums Chart | 1 |
| 2005 | Ireland IRMA Album Charts | 1 |
| 2007 | Suomen virallinen lista | 7 |
Epäeuklidinen geometria

| --- | --- |
Osa artikkelisarjaa Geometria

 Tasogeometria  Piste  Suora  Käyrä  Taso  Pinta  Pinta-ala  Pituus  Kulma  Trigonometria  Ympyrä  Ellipsi  Monikulmio  Kolmio  Nelikulmio  Suorakulmio  Neliö  Suunnikas  Neljäkäs  Puolisuunnikas  Avaruusgeometria  Tilavuus  Avaruuskappale  Pallo  Kartio  Lieriö  Särmiö  Suuntaissärmiö  Suorakulmainen särmiö  Säännöllinen monitahokas  Platonin kappale  Tetraedri  Heksaedri eli kuutio  Oktaedri  Dodekaedri  Ikosaedri  Keplerin–Poinsot'n kappale  Euklidinen geometria  Paralleeliaksiooma  Epäeuklidinen geometria  Hyperbolinen geometria  Elliptinen geometria  Analyyttinen geometria : 
Epäeuklidinen geometria viittaa sellaisiin euklidisen geometrian tyyppisiin geometrioihin, joissa euklidisen geometrian viides aksiooma, paralleeliaksiooma, ei ole voimassa. Epäeuklidisia geometrioita ovat muun muassa hyperbolinen ja elliptinen geometria.
Olennainen ero euklidisen ja epäeuklidisen geometrian välillä on yhdensuuntaiset suorat. Euklidisessa geometriassa annetun suoran l ulkopuolella olevan pisteen a kautta voidaan piirtää vain yksi l:n kanssa yhdensuuntainen suora, toisin sanoen suora, joka on samassa tasossa kuin l eikä leikkaa suoraa l. Hyperbolisessa geometriassa A:n kautta voidaan piirtää äärettömän monta A:n tällaista suoraa. Elliptisessä geometriassa yhdensuuntaisia suoria ei ole, vaan kaikki samassa tasossa olevat suorat leikkaavat toisensa.
Kolmatta suoraa vastaan kohtisuorassa olevat suorat hyperbolisessa, euklidisessa ja elliptisessä geometriassa.
Toinen tapa kuvailla näiden kolmen geometrian eroja on seuraava: tarkastellaan kahta suoraa, jotka ovat kohtisuorassa kolmatta suoraa vastaan. Euklidisessa ja hyperbolisessa geometriassa nämä kaksi suoraa ovat yhdensuuntaiset. Euklidisessa geometriassa suorat ovat yhtä kaukana toisistaan, mutta hyperbolisessa geometriassa ne "kaartuvat toisistaan poispäin", jolloin käyrien pisteiden välinen etäisyys kasvaa. Elliptisessä geometriassa suorat kaartuvat lähemmäksi toisiaan ja viimein leikkaavat toisensa. Siten elliptisessä geometriassa ei ole yhdensuuntaisia suoria.
Crunk Juice

| Crunk Juice Lil Jon & The East Side Boyz |
| --- | --- | --- |

Studioalbumin tiedot
 Äänitetty : 2004
 Julkaistu: 16. marraskuuta 2004
 Formaatti: CD
 Tuottaja(t): Lil Jon (vastaava) Bryan Leach (vastaava) Rob McDowell (vastaava) Emperor Searcy (vastaava) Vince Phillips (vastaava)  Lil Jay DJ Flexx Scotty Beats The Neptunes Rick Rubin
 Tyylilaji: crunk
 Kesto: 74.54
 Levy-yhtiö: TVT Records, BME Records
Muut kannet
 Chopped & Screwed -version kansi
Lil Jonin muut julkaisut
| Part II 2003 | Crunk Juice 2004 | Crunk Rock 2010 |
Crunk Juice on rap-yhtye Lil Jon & the East Side Boyzin seitsemäs studioalbumi.
Albumi sisältää Lil Jonin suurimmat hitit: "What U Gon' Do", "Real Nigga Roll Call" ja "Lovers and Friends".
Taustatietoa

Ennen albumin julkaisua internetissä pyöri useita levyn kappaleita. Osa näistä ei kuitenkaan päätynyt levylle kuten esim. "Rollin'" (feat. Timbaland & D.O.E.).
Lokakuussa 2004 julkaistiin albumin ensimmäinen single "What U Gon' Do", jolla vierailee Lil Scrappy.
Albumi toinen single oli "Real Nigga Roll Call". Singlellä räpääppäsi Lil Jonin lisäksi Ice Cube. Kappale pääsi myös Guinnessin ennätysten kirjaan eniten kirosanoja sisältävänä kappaleena. Kappaleella kiroiltiin yhteensä 295 kertaa.
Vaikka suurin osa albumin kappaleista on rapin alalajia crunkia, se siältää myös yhden rapcore ja yhden Nu metal -kappaleen ("White Meat" ja "Stop Fuckin' Wit Me").
Albumista julkaistiin Chopped and screwed -versio vuonna 2005. Skrätsäykset teki DJ Michael "5000" Watts.
Kappaleet

| # | Kappale | Sanoittaja(t) | Tuottaja(t) | Vierailija(t) | Aika | Sample(t) |
| --- | --- | --- | --- | --- | --- | --- |
| 1 | "Crunk Juice (Intro)" | C.P. Love, J. Smith | Lil Jon |  | 0:56 | - |
| 2 | "Get Crunk" | Chuck Leonard, J. Lewis, J. Smith | Lil Jon  Lil Jay (Crime Mobista). | Bo Hagon | 4:17 | - |
| 3 | "What U Gon' Do" | D. Richardson, J. Smith, S. Norris | Lil Jon | Lil Scrappy | 5:20 | - |
| 4 | "Real Nigga Roll Call" | J. Smith, O.B. Jackson, R. McDowell, S. Norris | Lil Jon | Ice Cube | 5:08 | - |
| 5 | "Bo Hagon's Phone Call (Skit)" | - | - | - | 1:21 | - |
| 6 | "Da Blow" | C. Gordon, J. Smith, L. Mitchell, P. Glass, S. Norris, W. Neal | Lil Jon   Co-produced by Young Snipe. | Gangsta Boo | 5:59 | Gangsta Boo & Playa Fly - "Sippin & Spinnin [Remix]" |
| 7 | "Contract" | C.P. Love, D. Prince, J. Smith, J. Glaze, L. Edwards, P. Alexander, S. Norris | Lil Jon | Trillville, Jazze Pha & Pimpin' Ken | 5:53 | - |
| 8 | "E40 Choppin' (Skit)" | - | - | - | 0:41 | - |
| 9 | "White Meat" | C.P. Love, J. Smith, M. Goodwin, P. Smith, S. Norris | Lil Jon | 8Ball & MJG | 4:47 | - |
| 10 | "Stop Fuckin' Wit Me" | J. Smith, J. Hanneman, K. King, R. Rubin, T. Araya | Rick Rubin | - | 5:58 | Slayer - "Mandatory Suicide"; "Raining Blood" |
| 11 | "Chris Rock Let's Be Friends (Skit)" | - | - | - | 0:09 | - |
| 12 | "Lovers and Friend" | C. Bridges, J. Smith, M. Sterling, U. Raymond | Lil Jon | Usher & Ludacris | 4:20 | Michael Sterling - "Lovers and Friends" |
| 13 | "One Night Stand" | C. Evans, C.P. Love, J. Smith, L. Linn, LaMarquis Mark Jefferson, S. Norris, T. Sanders | Lil Jon | Oobie | 4:33 | - |
| 14 | "Aww Skeet Skeet" | B. Harley, J. Smith, K. Clagon, R. Brown | DJ Flexx   Co-produced by Scotty Beats. | DJ Flexx | 4:45 | Chappelle's Show'n tunnusmusiikki |
| 15 | "Chris Rock In Da Club (Skit)" | - | - | - | 0:26 | - |
| 16 | "In Da Club" | B. Harley, J. Smith, K. Clagon, R. Brown | Lil Jon | R. Kelly & Ludacris | 4:29 | - |
| 17 | "Bitches Ain't Shit" | C. Broadus, D. Walker, J. Smith, N. Hale, T. Sanders | Lil Jon | Nate Dogg, Suga Free, Snoop Dogg & Oobie | 4:36 | - |
| 18 | "Chris Rock Get Lower (Skit)" | - | - | - | 0:33 | - |
| 19 | "Stick That Thang Out (Skeezer)" | C. Hugo, D. Holmes, E. Jackson, J. Smith, P. Williams | The Neptunes | Ying Yang Twins & Pharrell | 3:55 | - |
| 20 | "Grand Finale" | B. Freeman, C. Harris, C.P. Love, J. Smith, LaMarquis Mark Jefferson, N. Jones, O.B. Jackson | Lil Jon | Bun B, Jadakiss, Nas, T.I. & Ice Cube | 6:48 | - |
Deluxe Edition > Bonus CD

| # | Kappale | Sanoittaja(t) | Tuottaja(t) | Vierailija(t) | Aika |
| --- | --- | --- | --- | --- | --- |
| 1 | "Vivica A. Fox" | - | - | Vivica A. Fox | 0:19 |
| 2 | "What You Gon' Do [Jamaica Remix]" | J. Smith, M. Hall, O. Bryan, S. Norris | Lil Jon | Elephant Man & Lady Saw | 5:48 |
| 3 | "What You Gon' Do [Latino Remix]" | A. Perez, J. Smith, S. Norris | Lil Jon | Pitbull & Daddy Yankee | 5:09 |
| 4 | "Lean Back [Remix]" | J. Smith, J. Cartagena, M. Betha, M. Mathers, R. Smith, S. Storch | Lil Jon, Scott Storch | Terror Squad, Ma$e & Eminem | 4:14 |
| 5 | "Let's Go [Remix]" | C. Young, C.C. Mitchell, J. Smith, M. Young | Lil Jon | Trick Daddy & Twista | 3:24 |
| 6 | "Ménage Á Trois" | - | - | Bo Hagon | 2:49 |
| 7 | "Gasolina [DJ Buddha Remix]" | A. Perez, Barrio Fino, Daddy Yankee, J. Smith, R. Ayala, V. Santiago | DJ Buddha | Daddy Yankee, Pitbull & N.O.R.E. | 4:44 |
| 8 | "Chris Rock Crunk Rock" | - | - | Chris Rock | 0:24 |
| 9 | "Roll Call [Crunk Rock Remix]" | C.P. Love, D. Jenifer, G. Miller, J. Smith, LaMarquis Mark Jefferson, O.B. Jackson, P. Hudson, R. McDowell, S. Norris | Lil Jon | Ice Cube | 5:10 |
| 10 | "Roll Call [Bad Brains Band Remix]" | D. Jenifer, G. Miller, J. Smith, O.B. Jackson, P. Hudson, R. McDowell, S. Norris | Lil Jon, Bad Brains | Ice Cube & Bad Brains | 5:08 |
Deluxe Edition > Bonus DVD

2004 MTV Movie Awards Footage [DVD]
2004 BET Awards Footage [DVD]
BET's How I'm Living Footage [DVD]
The Making of Crunk Juice [DVD]
Singlet

"What U Gon' Do" (lokakuu 2004)
"Lovers and Friends" (30. marraskuuta 2004)
"Real Nigga Roll Call" (2004)